— Смартфоны, планшэты ўплываюць на дзіцячы зрок, а таму і значэнне ранняй дыягностыкі ўзрастае, — кажа начальнік аддзела карпаратыўных камунікацый кампаніі velcom Вячаслаў СМІРНОЎ. — Зараз мы актыўна вывучаем магчымасці прымянення ў школах мабільнага рэфрактометра — гэта кампактная трубка, якая лёгка мацуецца да экрана смартфона. Патрабуецца толькі спампаваць мабільную праграму. А пасля дастаткова глядзець у трубку — праграма нас прадыягнастуе. Прылада гэта не медыцынская, але дазваляе правесці самую першую дыягностыку.